**Hvilke af regeringens hjælpepakker er relevante for FAF´er?**

Der er kommet en række hjælpepakker fra staten, som kan være svære at finde rundt i. Her kommer et overblik over dem, med henvisning til, hvor du kan få mere hjælp til at søge støtte.

***Bemærk, at du kan kun modtage støtte som enten selvstændig, freelancer, ledig eller studerende.***

**Selvstændige med CVR nummer**

Kan du ikke som selvstændig med CVR nummer finde svar på dine spørgsmål på hjemmesiden virksomhedsguiden.dk, kan du kontakte erhvervshusene eller hotlinen på 72 20 00 34

<https://virksomhedsguiden.dk/erhvervsfremme/content/temaer/coronavirus_og_kompensation/>

De vigtigste ordninger du skal være opmærksom på er:

* Få hjælp til din virksomheds faste udgifter
* Få hjælp til tabt omsætning

**Den** **midlertidige kunststøtteordning**

som gælder fra den 9. marts 2020 til den 8. juli 2020 kan søges af professionelle kunstnere med en væsentlig tilknytning til den danske kunstscene inden for arkitektur, billedkunst, **film**, litteratur, kunsthåndværk og design, musik, scenekunst og andre kunstområder, som kan sidestilles med nævnte kunstområder.

**For at søge puljen skal du:**

* kunne dokumentere en årlig samlet A- og B-indkomst samt skattepligtigt overskud fra selvstændig virksomhed på mellem 100.000 kr. og 800.000 kr. fra kunstnerisk virke, svarende til mindst 8.333 kr. og maksimalt 66.667 kr. månedligt i gennemsnit fra dit kunstneriske virke. Indkomsten skal dokumenteres for minimum et ud af de seneste tre år med udgangspunkt i personlige skatteoplysninger i årsopgørelser fra 2017, 2018 og 2019.

Se mere her: <https://slks.dk/tilskud/stamside/tilskud/midlertidig-kunststoetteordning-for-kunstnere-med-kombinationsindkomster-1/>

**Freelancere med B-indkomst**

Har du været aflønnet med B-indkomst, så kan du få hjælp til tabt omsætning på hjemmesiden virksomhedsguiden.dk, kan du kontakte erhvervshusene eller hotlinen på 72 20 00 34

<https://virksomhedsguiden.dk/erhvervsfremme/content/temaer/coronavirus_og_kompensation/>

De vigtigste forhold du skal være opmærksom på er:

* Freelancere og selvstændige uden CVR-nr. kan få dækket 75% af det af det forventede indkomsttab, dog maximalt 23.000 kr. pr. måned
* Det forventede indkomsttab på mindst 30% dækkes i perioden 9.3.-8.6.2020
* Freelanceren skal have en B-indkomst på minimum 120.000 kr. i 2019

**Ledige:**

**Medlemmer af en a-kasse som har optjent dagpengeret**

* Dagpengeperiode fra den 1.3.-30.6.2020 tælles ikke med i den lediges dagpengeperiode. For at modtage dagpenge skal du være medlem af en a-kasse og betale kontingent.
* Har du modtaget sygedagpenge i mere end 22 uger i de 9 forudgående kalendermåneder og er sygedagpengemodtager den 1.3.2020, kan retten til sygedagpenge forlænges i 4 måneder.

**Ledige uden dagpengeret**

Du er henvist til at søge kontanthjælp hos din kommune. <https://www.borger.dk/arbejde-dagpenge-ferie/Dagpenge-kontanthjaelp-og-sygedagpenge/Kontanthjaelp/Kontanthjaelp-30-eller-derover>

**Lærlinge, elever og studerende på ungdomsuddannelser:**

* Ret til ekstra SU-lån for op til 12.776 kr. pr. måned, hvilket er 4 mdr. ekstra SU-lån. Se nærmere her: <https://www.su.dk/covid-19-og-su/>
* Lærlinge og elever – se her <https://bm.dk/nyheder-presse/nyheder/2020/03/trepartsaftale-om-loenkompensation-vilkaar-for-laerlinge-og-elever/>

27.4.2020

Mail-logo